stanford-oval/wikipedia huggingface dataset:
ไชย ขุนศรีรักษา

| ไชย ขุนศรีรักษา |
| --- | --- |
ชื่อเกิด: ทองขาว ภัทรโชคชัย
ชื่ออื่น: ทองขาว ขุนศรีรักษา
เกิด: 22 สิงหาคม พ.ศ. 2506 (61 ปี) จังหวัดราชบุรี ประเทศไทย
อาชีพ: นักแสดง
ปีที่แสดง: พ.ศ. 2534–ปัจจุบัน
ผลงานเด่น: อรรถพล (ชุ่ย) – ล่า (2537)  พันสิงห์ – สายโลหิต (2538)  เจ้าหลวงบูรพคาม – เพลิงพระนาง (2539)  จำนง – สัมปทานหัวใจ (2540)  สมศักดิ์ พ่วงภิรมย์ (ศักดิ์) – ตี๋ใหญ่ (2542)  ซาเมียร์ – ธาราหิมาลัย (2553)  โหงว – หยกเลือดมังกร (2555)  เสือปิ่น – บางระจัน (2558)  โกจั๊บ – หงส์เหนือมังกร (2560)
ไชย ขุนศรีรักษา (เกิด 22 สิงหาคม พ.ศ. 2506) เป็นนักแสดงชาวไทย
ประวัติ

เกิดในครอบครัวมุสลิม  เป็นอดีตพระเอกคาบาเร่ต์ จาก CALYPSO CABARET ต่อมาได้เข้าสู่วงการบันเทิง มีชื่อเสียงจากการเป็นดาวดี ปัจจุบันยังรับงานแสดงอยู่ทั้งบทคนดีและบทพ่อ รวมถึงบทคนทรง และ กำลังคบหาดูใจกับสาวนอกวงการ ชื่อ น้องมิล ที่อายุห่างกันถึง 32 ปี
ผลงาน > ละครสั้น / ซิตคอม

2535 ละครสั้นปากกาทอง ตอน เสน่ห์นาง
2537 ละครสั้นปากกาทอง ตอน เมื่อเธอจะต้องตาย
2549 โคกคูนตระกูลไข่ ตอน ชักธงรัก
2549 โคกคูนตระกูลไข่ ตอน เผด็จรัก
2553 เป็นต่อ ตอน จังซี่มันต้องถอน...ขน
2555 บ้านนี้มีรัก ตอน เหล้าใหม่...ในขวดเก่า
2555 ศีล 5 คนกล้าท้าอธรรม ช่อง 5 ตอน ฤทธิ์สุรา
2557 ศีล 5 คนกล้าท้าอธรรม ช่อง 5 ตอน ฤทธิ์เหล็กไหล รับบท นายเสือ
2558 ศีล 5 คนกล้าท้าอธรรม ช่อง 5 ตอน หุ่นขี้ผึ้งสยอง
2559 ผู้กองเจ้าเสน่ห์ ช่องวัน 31 ตอน นกฮูกสีทองสยองก้น รับบท นายหรั่ง
2560 ฟ้ามีตา ตอน หมู่บ้านวิปริต ช่อง 7
2560 ฟ้ามีตา ตอน ครอบครัวคนบาป ช่อง 7
2561 ฟ้ามีตา ตอน ฟางเส้นสุดท้าย ช่อง 7
2561 ฟ้ามีตา ตอน ผีใส่บาตร ช่อง 7
2561 ฟ้ามีตา ตอน แม่ที่น่ารังเกียจ ช่อง 7
2563 ฟ้ามีตา ตอน ป่ามรณะ ช่อง 7
2563 ฟ้ามีตา ตอน กะร่อนทอง ช่อง 7
2564 ฟ้ามีตา ตอน คนเลว ช่อง 7
2565 ฟ้ามีตา ตอน คนหลงผัว ช่อง 7
ผลงาน > ภาพยนตร์

เรือนแพ (ภาพยนตร์) (2532) (รับเชิญ)
เด็กระเบิด...ยืดแล้วยึด (2539) รับบท ขาว
อั้งยี่ ลูกผู้ชายพันธุ์มังกร (2543) รับบท พ่อของเล้ง
คนปีมะ (2546) รับบท ขาว
คู่แรด (2550) รับบท หมวดหิน
ก่อนบ่ายเดอะมูฟวี่ ตอน รักนะ...พ่อต๊ะติ๊งโหน่ง (2550) รับบท นักเลงแตะกะเทย (รับเชิญ)
ถอดรหัส...วิญญาณ (2551) รับบท เอ็กซ์
อมีน (2558)
อาดัม จันทร์แยก โลกแตก ญิน (2561)
สุขสันต์วันเกิด...ครับพ่อ (2562) รับบท เด่น
ไอ้ไข่ เด็กวัดเจดีย์ (2566) รับบท กรรมการไก่ชน
มิวสิกวิดีโอ

เพลง ช้ำมานาน - พรพิมล ธรรมสาร
เพลง ผู้เสียสละ - เสรี รุ่งสว่าง
เพลง ช่างทองร้องไห้ - เสรี รุ่งสว่าง
เพลง บุเรงนองลั่นกลองรบ - กษาปณ์ จำปาดิบ
เพลง ขอช้ำคนเดียว - สุนารี ราชสีมา
แท้ ประกาศวุฒิสาร

| แท้ ประกาศวุฒิสารจ> ภ., ช.ส. |
| --- | --- |

สารนิเทศภูมิหลัง
เกิด: 26 พฤษภาคม พ.ศ. 2461 บุญแท้ เหมะบุตร จังหวัดราชบุรี ประเทศสยาม
เสียชีวิต: 12 สิงหาคม พ.ศ. 2561 (100 ปี) กรุงเทพมหานคร ประเทศไทย
อาชีพ: ช่างภาพ  ผู้อำนวยการสร้าง  ผู้กำกับภาพยนตร์
ผลงานเด่น: สุภาพบุรุษเสือไทย, สาวเครือฟ้า, เห่าดง, สี่คิงส์, เสือเฒ่า, เมืองแม่หม้าย, แก้วสารพัดนึก
ศิลปินแห่งชาติ: พ.ศ. 2542 - สาขาศิลปะการแสดง (ภาพยนตร์)
แท้ ประกาศวุฒิสาร เป็นผู้อำนวยการสร้าง ผู้กำกับภาพยนตร์ แห่งบริษัทภาพยนตร์ไทยไตรมิตร ได้รับการเชิดชูเกียรติเป็นศิลปินแห่งชาติ สาขาศิลปะการแสดง (ผู้สร้างภาพยนตร์) ประจำปี พ.ศ. 2542
ประวัติ

แท้ ประกาศวุฒิสาร เดิมชื่อ บุญแท้ เหมะบุตร เกิดเมื่อวันที่ 26 พฤษภาคม 2461  ที่อำเภอโพธาราม จังหวัดราชบุรี เป็นบุตรคนโตของขุนประกาศวุฒิสาร (เท้ง เหมะบุตร) (ต่อมาเปลี่ยนชื่อเป็น ประกาศ เหมะบุตร) กับนางท้อ เหมะบุตร จบการศึกษาจากโรงเรียนเบญจมราชูทิศ ราชบุรี และโรงเรียนเพาะช่าง แผนกฝึกหัดครูวาดเขียน เริ่มงานภาพยนตร์เป็นช่างถ่ายภาพนิ่งให้กับบริษัทปฏิภาคภาพยนตร์ ของขุนปฏิภาคพิมพ์ลิขิต ในภาพยนตร์เรื่องกะเหรี่ยงไทรโยค จากนั้นรับราชการเป็นช่างถ่ายภาพยนตร์ข่าวทหารบก และกองภาพยนตร์ทหารอากาศ
ร่วมอำนวยการสร้างภาพยนตร์เรื่องแรก สุภาพบุรุษเสือไทย (2492) ในนาม ปรเมรุภาพยนตร์ โดยทำหน้าที่ช่างกล้องด้วย  และหลายเรื่องต่อมาส่วนใหญ่ประสบความสำเร็จด้านรายได้
เคยถ่ายทำเหตุการณ์สำคัญในอดีต เช่น น้ำท่วมใหญ่กรุงเทพ 2485, รัฐประหาร 8 พฤศจิกา 2490, ไทรโยค 2499, รถรางวันสุดท้าย 2512, เบื้องหลังงานสร้างหนังเรื่องยาว ฯลฯ หอภาพยนตร์แห่งชาติ ได้รวบรวมจัดทำเป็นวีดิทัศน์ชุดพิเศษในโอกาส  88 ปี แท้ ประกาศวุฒิสาร ศิลปินแห่งชาติ (ผู้สร้างภาพยนตร์)
แท้ ประกาศวุฒิสาร ถึงแก่กรรมเมื่อวันที่ 12 สิงหาคม 2561 เวลาประมาณ 18.05 ณ โรงพยาบาลรามคำแหง เขตบางกะปิ กทม. เนื่องจากหัวใจวาย สิริรวมอายุ 100 ปี 3 เดือน
ผลงาน > อำนวยการสร้าง

สุภาพบุรุษเสือไทย (2492)
เสือดำ (2494)
อวสานเสือใบ (2494)
สาวเครือฟ้า (2496)
ปาหนัน (2500)
เห่าดง (2501)
สี่คิงส์ (2502)
เสือเฒ่า (2503)
ผลงาน > กำกับการแสดง

เมืองแม่หม้าย (2512)
แก้วสารพัดนึก (2514)
เจ้าลอย (2515)
ผลงาน > บันทึกภาพยนตร์

น้ำท่วมใหญ่กรุงเทพฯ (2485)
รัฐประหาร 8 พฤศจิกายน (2490)
หลังกล้อง สุภาพบุรุษเสือไทย (2492)
วันพระราชทานปริญญาแพทย์ศิริราช (2493)
หลังกล้อง สาวเครือฟ้า (2496)
ย้อนอดีตหาดสุรินทร์ ภูเก็ต (2496)
ไทรโยค (2499)
หลังกล้อง เห่าดง (2501)
หลังกล้อง สี่คิงส์ (2502)
หลังกล้อง เสือเฒ่า (2503)
ฉากเพลงเสริมในหนังเยอรมัน มือเสือ (2505)
รถรางวันสุดท้าย (2512)
หอภาพยนตร์แห่งชาติ (2548)
นำเที่ยวพุทธมณฑล (2549)
เครื่องราชอิสริยาภรณ์

พ.ศ. 2543 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
พ.ศ. 2545 –  เหรียญชัยสมรภูมิ สงครามมหาเอเชียบูรพา (ช.ส.)
สปัน เสลาคุณ

| สปัน เสลาคุณ |
| --- | --- |
เกิด: 1 มกราคม พ.ศ. 2511 (56 ปี) สปัน เสลาคุณ
ส่วนสูง: 168 เซนติเมตร
น้ำหนัก: 45 กิโลกรัม
อาชีพ: นางแบบ
ปีที่แสดง: 2527-2537
สปัน เสลาคุณ ชื่อเล่น เปิ้น เป็นนางแบบ ชาวไทย
ประวัติ

สปัน เสลาคุณ หรือ เปิ้น เกิดปี พ.ศ. 2511 ที่กรุงเทพมหานคร เป็นพี่สาวคนโตในจำนวนพี่น้องทั้งหมด 4 คน (ชาย 2 คน หญิง 2 คน) เป็นคนไทยเชื้อสายมอญ ลูกหลานมอญสายพระยารามัญเจ็ดหัวเมือง พระเสลภูมิบดี ต้นตระกูลเสลานนท์และเสลาคุณ ขณะอายุ 7 ขวบ คุณแม่พากลับไปอยู่บ้านเดิมที่ตำบลนครชุมน์ อำเภอบ้านโป่ง จังหวัดราชบุรี ในวัยประถมได้เข้าเรียนที่โรงเรียนนารีวุฒิ และโรงเรียนวัดใหญ่(บุญเอี่ยมอนุเคราะห์) ในช่วงวัยเด็กนั้นเธอเข้าร่วมทำกิจกรรมกับทางชมรมเยาวชนกลุ่ม ไทย-รามัญอย่างสม่ำเสมอ โดยครั้งหนึ่งเธอได้รับการสนับสนุนให้เข้าร่วมการประกวดธิดามอญ ในงานมหกรรมประเพณีมอญ และคว้าตำแหน่งรองอันดับหนึ่งในการประกวดในครั้งนั้นมาครอง นอกจากนี้เธอยังได้รับการฝึกฝนในด้านศิลปะพื้นบ้านอย่าง เพลงฉ่อย มาตั้งแต่อายุ 10 ขวบ และเคยเข้าร่วมประกวดจนคว้ารางวัลที่ 1 มาแล้ว
หลังสำเร็จการศึกษาในระดับชั้นประถมได้เข้ามาศึกษาต่อในกรุงเทพฯ จนสำเร็จการศึกษาในระดับชั้นมัธยมต้นจากโรงเรียนกุนนทีรุทธารามวิทยาคม ขณะเรียนมัธยมได้ประกวดธิดารามัญ จัดโดยสมาคมไทยรามัญและได้ตำแหน่งธิดารามัญมาครอง เธอเข้าสู่วงการนางแบบแฟชั่นเมื่อกำลังศึกษาอยู่ในระดับ ปวช.ที่ ดรุณพิทยาพณิชยการ ปี 2527 ขณะอายุ 16 ปี นอกจากการเป็นนางแบบแล้ว เธอยังมีความเป็นศิลปินอยู่ในตัวอย่างชัดเจน เคยมีงานรวมบทกวีของเธอชื่อ “ชีวิตของหญิงสาว” เมื่อปี 2532 ในฐานะนางแบบเธอประสบความสำเร็จและได้รับความนิยมในช่วงปี พ.ศ. 2527- 2536
ในปี 2531 ได้ถูกคัดเลือกให้รับบทท่านผู้หญิงละเอียด พิบูลสงคราม ในภาพยนตร์เรื่อง 2482 นักโทษประหาร ซึ่งเป็นบทนำประกบคู่กับ ฉัตรชัย เปล่งพานิช ที่รับบทเป็นจอมพล แปลก พิบูลสงคราม เป็นโครงการภาพยนตร์ของบริษัทไฟว์สตาร์โปรดักชั่น กำกับโดย ยุทธนา มุกดาสนิท แต่เนื้อหาไปกระทบกับบุคคลระดับบริหารบางคนในขณะนั้นโครงการภาพยนตร์เรื่องนี้จึงถูกระงับ
เธอเคยถูกขึ้นพาดหัวข่าวหน้าหนึ่งว่าเป็นนางแบบสาวที่ถูกต้องสงสัยว่าจะติดเชื้อ HIV หลังจากมีข่าวเธอก็เริ่มหายไปจากวงการ ช่วงแรกมีข่าวว่าเธอไปทำธุรกิจรีสอร์ทที่กุเรปันอยู่กับแฟนหนุ่ม แต่ข่าวว่าหลังจากนั้นไม่กี่ปี ชีวิตของเธอกลับมามีอิสระอีกครั้งและลาขาดจากวงการไปอย่างสิ้นเชิง ภายหลังเธอก็ได้ย้ายไปอยู่ที่สหรัฐ ปัจจุบันเธอสุขภาพดี ไม่ได้ป่วยแต่อย่างใด
ผลงาน > โฆษณา

| พ> ศ. | ชื่อสินค้า | รับบท |
| --- | --- | --- |
| 2532 | เลอเวีย โรลออน | นำหญิง |
| 2533 | แชมพูทิมโมเท | นำหญิง |
| 2533 | แป้งคิวท์เพรส | นำหญิง |
ฉัตร หนุนภักดี

| พลตำรวจโทฉัตร หนุนภักดี> ข้อมูลส่วนบุคคล |
| --- | --- |
เกิด: 1 เมษายน พ.ศ. 2447
เสียชีวิต: 25 ตุลาคม พ.ศ. 2517 (70 ปี)

พลตำรวจโท ฉัตร หนุนภักดี (1 เมษายน 2447 - 25 ตุลาคม 2517) เป็นนายตำรวจชาวไทย เป็นอดีตผู้บัญชาการตำรวจภูธร อดีตสมาชิกสภาร่างรัฐธรรมนูญ พ.ศ. 2502  และอดีตรองผู้บัญชาการตำรวจนครบาล เป็นบิดาของพลเอกอิสระพงศ์ หนุนภักดี อดีตผู้บัญชาการทหารบก และอดีตรัฐมนตรีว่าการกระทรวงมหาดไทย และคุณหญิงวรรณี คราประยูร ภริยาของพล.อ. สุจินดา คราประยูร อดีตผู้บัญชาการทหารบกและอดีตนายกรัฐมนตรี และเป็นปู่ของพล.อ. ทรงวิทย์ หนุนภักดี ผู้บัญชาการทหารสูงสุด
ประวัติ

พลตำรวจโทฉัตร เกิดเมื่อวันที่ 1 เมษายน 2447 ที่ตำบลห้วยไผ่ อำเภอเมืองราชบุรี จังหวัดราชบุรี เป็นบุตรคนที่ 4 ในบรรดาพี่น้องร่วมบิดามารดาทั้งหมด 6 คนของขุนไกรนารายณ์ (กลับ หนุนภักดี) กับนางมาลัย ไกรนารายณ์ สมรสกับนางประยงค์ หนุนภักดี (สกุลเดิม:วิชิตกลชัย) บุตรีของ หลวงวิชิตกลชัย กับนางวิชิตกลชัย (สายหยุด วิชิตกลชัย) มีบุตร-ธิดาทั้งสิ้น 7 คนคือ
ประยงค์ฉัตร ผุดผาด
พยอม เศรษฐบุตร
พลเอก อิสระพงศ์ หนุนภักดี
คุณหญิงวรรณี คราประยูร
เด็กหญิงต้อย หนุนภักดี
ณรงค์ศักดิ์ หนุนภักดี
อัครฉัตร หนุนภักดี
การศึกษา

พล.ต.ท. ฉัตรจบการศึกษาระดับชั้นมัธยมศึกษาปีที่ 2 จากโรงเรียนเบญจมราชูทิศ ราชบุรี ต่อมาได้เข้าศึกษาที่โรงเรียนนายร้อยทหารบก (โรงเรียนนายร้อยพระจุลจอมเกล้า ในปัจจุบัน) เมื่อปี 2467 วิชาปืนกลและขว้างลูกระเบิด เมื่อปี 2469 และวิชาการบินมัธยม เมื่อปี 2470
รับราชการ

หลังจากจบการศึกษาจากโรงเรียนนายร้อยทหารบก พลตำรวจโทฉัตรได้เป็นนักเรียนทำการนายร้อยประจำกรมทหารบกราบที่ 4 และได้รับพระราชทานยศนายร้อยตรีเมื่อวันที่ 24 ธันวาคม 2467  ต่อมาจึงได้ย้ายมาประจำการที่กรมอากาศยานทหารบก (กองทัพอากาศ ในปัจจุบัน) เมื่อปี 2469 และได้เลื่อนยศเป็นร้อยโทประจำกรมอากาศยานทหารบกเมื่อวันที่ 5 เมษายน 2472 จากนั้นจึงโอนย้ายมารับราชการเป็นตำรวจและได้รับพระราชทานยศ ร้อยตำรวจเอก เมื่อวันที่ 29 เมษายน 2482 ต่อมาได้รับพระราชทานยศ พันตำรวจตรี เมื่อวันที่ 7 กรกฎาคม 2484 ได้รับพระราชทานยศ พันตำรวจโท เมื่อวันที่ 27 กรกฎาคม 2492 ได้รับพระราชทานยศ พันตำรวจเอก เมื่อวันที่ 2 ตุลาคม 2496 ยศ พลตำรวจจัตวา เมื่อวันที่ 1 มกราคม 2498 ยศ พลตำรวจตรี เมื่อวันที่ 1 มกราคม 2501 และได้รับพระราชทานยศ พลตำรวจโท เมื่อวันที่ 1 ตุลาคม 2506
โดยพล.ต.ท. ฉัตรได้รับโปรดเกล้าฯ แต่งตั้งให้ดำรงตำแหน่งผู้บัญชาการตำรวจภูธรเมื่อวันที่ 21 กรกฎาคม 2507 ก่อนเกษียณอายุราชการในเดือนตุลาคมปีเดียวกัน
เครื่องราชอิสริยาภรณ์

พลตำรวจโท ฉัตร หนุนภักดี ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2505 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2503 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2505 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้าวิเศษ (ต.จ.ว.)
พ.ศ. 2485 –  เหรียญชัยสมรภูมิ สงครามอินโดจีน (ช.ส.)
พ.ศ. 2508 –  เหรียญชัยสมรภูมิ สงครามมหาเอเชียบูรพา (ช.ส.)
พ.ศ. 2478 –  เหรียญพิทักษ์รัฐธรรมนูญ (พ.ร.ธ.)
พ.ศ. 2486 –  เหรียญช่วยราชการเขตภายใน การรบสงครามมหาเอเชียบูรพา (ช.ร.)
พ.ศ. 2499 –  เหรียญราชการชายแดน (ช.ด.)
พ.ศ. 2484 –  เหรียญจักรมาลา (ร.จ.ม.)
พ.ศ. 2498 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
พ.ศ. 2468 –  เหรียญบรมราชาภิเษก รัชกาลที่ 7 (ร.ร.ศ.7)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
พ.ศ. 2475 –  เหรียญเฉลิมพระนคร 150 ปี (ร.ฉ.พ.)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

ไต้หวัน :
พ.ศ. 2505 –  เครื่องอิสริยาภรณ์เมฆและธวัช ชั้นที่ 2
ช่วง มูลพินิจ

| ช่วง มูลพินิจ จ> ภ. |
| --- | --- |

เกิด: 7 ธันวาคม พ.ศ. 2483 (84 ปี) จังหวัดสมุทรสงคราม ประเทศไทย
อาชีพ: นักเขียน จิตรกร
สัญชาติ:  ไทย
ช่วง มูลพินิจ ศิลปินแห่งชาติ สาขาทัศนศิลป์ (จิตรกรรม) ประจำปี พ.ศ. 2556 เป็นศิลปินที่มีชื่อเสียงชาวไทย มีผลงานปรากฏทั้งในด้านจิตรกรรมและประติมากรรมตลอดหลายสิบปีที่ผ่านมา งานของช่วงในระยะแรกเริ่มเป็นภาพลายเส้นประยุกต์ลายไทย ต่อมาจึงใช้เทคนิคสีน้ำ และสีน้ำมัน ผลงานส่วนใหญ่แสดงถึงเรื่องราวของดอกไม้ แมลง สัตว์ มนุษย์ ผนึกเรื่องราวทางอุดมคติกับธรรมชาติ
ประวัติและงานศิลปะ

ช่วง มูลพินิจ เป็นศิลปินที่มีชื่อเสียงชาวไทย เกิดเมื่อวันที่ 7 ธันวาคม พ.ศ. 2483 ที่อำเภอบางคนที จังหวัดสมุทรสงคราม ปัจจุบัน ช่วง มูลพินิจ พำนักอยู่ที่ย่านบางกะปิ ชีวิตครอบครัวสมรสกับ จินดารัตน์ ผู้เป็นภริยา มีบุตรสาวด้วยกันทั้งหมดหนึ่งคน และมีหอศิลป์ที่แสดงผลงานเป็นของตนเองชื่อ "หอศิลป์ช่วง มูลพินิจ" ที่บ้านของตนเอง
ประวัติและงานศิลปะ > การศึกษา

จบการศึกษาชั้นประถมศึกษาที่โรงเรียนวัดบางน้อย ชั้นมัธยมศึกษาที่โรงเรียนวัดกลางเหนือ สากลวิสุทธิ์  ด้วยความที่เป็นเด็กโรงเรียนวัด จึงทำให้มีความชื่นชอบในศิลปะแนวประติมากรรม จึงเข้ามาศึกษาด้านศิลปะที่กรุงเทพมหานคร ที่โรงเรียนศิลปศึกษา และเข้าศึกษาต่อที่คณะจิตรกรรมและประติมากรรม มหาวิทยาลัยศิลปากร ขณะเรียนก็ทำงานรับจ้างทำฉากภาพยนตร์ เขียนภาพฝาผนัง และงานศิลป์ต่างๆ จนจบอนุปริญญา
ประวัติและงานศิลปะ > งานศิลปะ

งานของช่วงในระยะแรกเริ่มเป็นภาพลายเส้น ที่ประยุกต์ความอ่อนช้อยของลายไทย เข้ากับรูปทรงแบบเหมือนจริงได้อย่างกลมกลืน ต่อมาจึงได้พัฒนามาใช้เทคนิคสีน้ำและสีน้ำมัน  ส่วนใหญ่แสดงถึงเรื่องราวของดอกไม้ แมลง สัตว์ มนุษย์ ทั้งในแง่อีโรติก จนกระทั่งถึงนัยการมองเห็นในวัฏสงสารของชีวิต เป็นการผนึกเรื่องราวทางอุดมคติกับธรรมชาติเข้าไว้ด้วยกันอย่างงดงาม แนบเนียน ลงตัว
นอกจากนั้น ยังมีผลงานออกแบบและปั้นเกี่ยวกับศาสนาอีกหลายชิ้น เช่น ออกแบบและปั้นพระพุทธรูปยืนลีลาห้ามญาติ "พระพุทธอภัยมงคลสมังคี" ที่สมเด็จพระสังฆราชเจ้า กรมหลวงวชิรญาณสังวร ทรงสร้างถวาย พระบาทสมเด็จพระมหาภูมิพลอดุลยเดชมหาราช บรมนาถบพิตร เพื่อนำไปพระราชทานแก่ทุกจังหวัดในวโรกาสฉลองกรุงรัตนโกสินทร์ 200 ปี ได้ออกแบบ และควบคุมการตกแต่งพระมหาเจดีย์ วัดธรรมมงคล ที่ซอยสุขุมวิท 101 และวาดภาพสีน้ำมันขนาดใหญ่ 8 ภาพเป็นภาพปริศนาธรรมภายในวัด เป็นต้น
ผลงานที่รู้จักกันดีอีกอย่างหนึ่งคือ การออกแบบตัวหนังสือชื่อเรื่องและโปสเตอร์ภาพยนตร์ไทยในแนววรรณคดีหรือนิทานพื้นบ้านของไทย เช่น แผลเก่า, เลือดสุพรรณ, เพื่อน-แพง, ไกรทอง, กากี ซึ่งภาพโปสเตอร์เรื่อง เพื่อน-แพง ได้รับเลือกเป็นหนึ่งในโปสเตอร์ที่งามที่สุดในโลกในการส่งเข้าประกวด ที่สถาบันโรงภาพยนตร์แห่งชาติ กรุงลอนดอน เมื่อปี พ.ศ.  2526
ประวัติและงานศิลปะ > การทำงาน

เริ่มต้นทำงานที่ศูนย์ออกแบบผลิตภัณฑ์อุตสาหกรรม กระทรวงอุตสาหกรรม ตำแหน่งออกแบบผลิตภัณฑ์เครื่องเขิน ระหว่างการทำงานอยู่ ที่นี่ได้รับการชักชวนจากสุลักษณ์ ศิวรักษ์ ให้มาเขียนภาพลายเส้นประกอบ หนังสือสยามสมัย ต่อมาได้เขียนภาพประดับในหนังสือและนิตยสารต่าง ๆ เช่น ช่อฟ้า, ชาวกรุง, เฟื่องนคร และสยามรัฐสัปดาหวิจารณ์ จนเริ่มเป็นที่รู้จักด้วยผลงานเขียนลายเส้นแบบฟรีแฮนด์ที่มีเอกลักษณ์เฉพาะตัว รวมถึงได้เขียนลายเส้นที่หน้าปกหนังสือ เสเพลบอยชาวไร่ ของ’รงค์ วงษ์สวรรค์ และหน้าปกหนังสือ กามนิต วาสิฏฐี ด้วย
จากนั้นได้ลาออกจากกระทรวงอุตสาหกรรมหลังจากทำอยู่ 9 ปี เพื่อเริ่มงานใหม่ ที่บริษัทโฆษณาอีก 3 ปี และหลังจากนั้นก็เปลี่ยนมาเป็นศิลปินอิสระแบบเต็มตัว
หอศิลป์ ช่วง มูลพินิจ

อาคารหอศิลป์ 3 ชั้น ตั้งอยู่บนถนนรามคำแหง เขตสะพานสูง ด้านในจัดแสดงผลงานกว่า 80 ชิ้น  ที่เก็บสะสมผลงานตั้งแต่ยุคแรกจนถึงปัจจุบัน อาทิเช่น ภาพลายเส้น, สีน้ำ, สีน้ำมัน, ภาพพิมพ์, งานปฏิมากรรม, งานออกแบบต่างๆ เพื่อเปิดโอกาสแก่ นักศึกษา และผู้สนใจงานศิลปะได้เข้าชม (ไม่คิดค่าเข้าชม) รวมทั้งเป็นการแสดงให้เห็นถึง วิวัฒนาการและการเปลี่ยนแปลงรูปแบบผลงานของคุณช่วง หอศิลป์ช่วง มูลพินิจเริ่มเปิดเป็นทางการในเดือน มีนาคม ปีพ.ศ. 2545
จุดเริ่มต้นของหอศิลป์นี้เนื่องจากบ้านเดิมที่ ลาดพร้าวหลังเล็ก เก็บงานได้น้อย คนมาชมงานก็ลำบาก ถึงคราวน้ำท่วมก็เสียหาย จึงทำหอศิลป์ขึ้นมาเป็นที่ทำงานและจัดแสดงผลงานให้ผู้สนใจงานมาดู โดยได้อาจินต์ ปัญจพรรค์ อดีตบรรณาธิการนิตยสารฟ้าเมืองไทยรายสัปดาห์มาเปิด ที่ผ่านมามีผู้สนใจเข้ามาเรื่อยๆ โดยมาเป็นหมู่คณะ เป็นนักเรียนนักศึกษา หอศิลป์ช่วง มูลพินิจ เปิดให้เข้าชมเป็นประจำในทุกวันอาทิตย์ สุดท้ายของเดือน เวลา 10.00 – 17.00 น. หรือหากต้องการเข้าชมนอกเวลาทำการ สามารถโทรนัดล่วงหน้า
ผลงานศิลปะ

ประวัติการแสดงงานนิทรรศการเดี่ยว
พ.ศ. 2513 : มินิ-เมนิ สยามสแควร์
พ.ศ. 2519 : สถาบันวัฒนธรรมเยอรมัน
พ.ศ. 2523 : สถาบันวัฒนธรรมเยอรมัน
พ.ศ. 2530 : หอศิลปแห่งชาติถนนเจ้าฟ้า
พ.ศ. 2530 : โรงแรมอิมพีเรียล
พ.ศ. 2543 : ห้องแสดงศิลปกรรมศยาม จ.ภูเก็ตนิทรรศการกลุ่ม
พ.ศ. 2524-พ.ศ. 2543 ในประเทศและต่างประเทศ (จีน ฝรั่งเศส เยอรมัน อเมริกา)
พ.ศ. 2556 : หอศิลป์สมเด็จพระนางเจ้าสิริกิติ์ พระบรมราชินีนาถ
ผลงานศิลปะทางพุทธศาสนา
พ.ศ. 2524 : ออกแบบพระประธานพระธรรมกาย วัดพระธรรมกาย จ.ปทุมธานี
พ.ศ. 2525 : ออกแบบและปั้นพระพุทธอภัยมลคงสมังคีที่สมเด็จพระญาณสังวรสมเด็จพระสังฆราช ทรงสร้างถวายสมเด็จพระจ้าอยู่หัวฯ เพื่อนำไปพระราชทานแก่ทุกจังหวัดในวโรกาส เฉลิมฉลองรัตนโกสินทร์ 200 ปี
พ.ศ. 2526 : ออกแบบและควบคุมภาพปั้นนูนต่ำ ขนาน 12×27 เมตร 2 ภาพ (ภาพปฐมเทศนา และภาพมารผจญ) ประดับพระมหาเจดีย์ (พระวิริยะมงคลมหาเจดีย์) วัดธรรมมงคลเถาบุญญนนทวิหาร สุขุมวิท 101 ก.ท.ม.
พ.ศ. 2528 : ออกแบบและควบคุมภาพปั้นนูนต่ำปฏิปทาของท่านพระอาจารย์ วัน อุตตโม โดยรอบพิพิธภัณฑ์ของพระอาจารย์วัน อุตตโม วัดถ้ำอภัยดำรงธรรม จ.สกลนคร
พ.ศ. 2532 : ออกแบบอุโบสถวัดเขาดินวนาราม อ.เมือง จ.ชุมพร
พ.ศ. 2534 : ออกแบบพระพุทธประธานที่มรูปลักษณ์เหมือนคนจริงให้บริษัทบุญรอดบริเวอรี่
พ.ศ. 2535 : ออกแบบเจดีย์ที่ระลึก หลวงปู่คำดี วัดถ้ำผาปู่ อ.เมือง จ.เลย
พ.ศ. 2536 : ออกแบบพระพุทธวิสุทธิธรรมกายนิมิตร วัดราชโอรส
พ.ศ. 2539 : ออกแบบจิตรกรรมฝาผนังภายใน โดมมหาวิหาร พระไตรปิฎกหินอ่อน พุทธมณฑล
พ.ศ. 2541 : ออกแบบและควบคุม การปั้นหล่อพระนาคปรกจอมปลวก เศียรเดียว ขนาด 2 เท่า คนจริง
ผลงานอื่นๆ
พ.ศ. 2534 : ออกแบบภาพปั้นนูนต่ำ “นักรบที่แท้จริง” ขนาด 6X2 เมตร ติดตั้งที่หน้าอาคารสำนักงานใหญ่ หนังสือพิมพ์มติชน
พ.ศ. 2538 : ออกแบบและควบคุมการปั้น “สิงโตคู่” ปฏิมากรรมโลหะสำริด ติดตั้งที่สำนักงานใหญ่ธนาคารกสิกรไทย (ขนาดแต่ละตัวยาว 3.50 เมตร กว้าง 2.50 เมตร น้ำหนัก 5 ตัน)
เครื่องราชอิสริยาภรณ์

พ.ศ. 2557 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
ปลด ปลดปรปักษ์ พิบูลภานุวัธน์

| พลโทปลด ปลดปรปักษ์ พิบูลภานุวัธน์ป> ม., ท.ช. |
| --- | --- |


รัฐมนตรีที่ไม่ได้ประจำกระทรวง
ดำรงตำแหน่ง 28 มิถุนายน พ.ศ. 2492 – 16 มกราคม พ.ศ. 2493
นายกรัฐมนตรี: จอมพล แปลก พิบูลสงคราม
รัฐมนตรีช่วยว่าการกระทรวงกลาโหม
ดำรงตำแหน่ง 16 มกราคม พ.ศ. 2493 – 29 พฤศจิกายน พ.ศ. 2494
นายกรัฐมนตรี: จอมพล แปลก พิบูลสงคราม
 
ข้อมูลส่วนบุคคล
เกิด: 13 มิถุนายน พ.ศ. 2445 อำเภอบ้านโป่ง จังหวัดราชบุรี
เสียชีวิต: 22 ธันวาคม พ.ศ. 2496

พลโท ปลด ปลดปรปักษ์ พิบูลภานุวัธน์ หรือ ขุนปลด ปรปักษ์ เป็นอดีต รัฐมนตรีที่ไม่ได้ประจำกระทรวง อดีตรัฐมนตรีช่วยว่าการกระทรวงกลาโหม ในรัฐบาลจอมพลแปลก พิบูลสงคราม อดีตสมาชิกสภาผู้แทนราษฎรจังหวัดพระนคร
ประวัติ

ปลด ปลดปรปักษ์ พิบูลภานุวัธน์ เป็นบุตรของนายฟื้น กับนางปุ่น ภาณุสะวะ เกิดเมื่อวันที่ 13 มิถุนายน พ.ศ. 2445 ที่อำเภอบ้านโป่ง จังหวัดราชบุรี เขาสมรสกับนางแอร่ม (สกุลเดิม ฉายอุไรกร) มีบุตรธิดา 6 คน
พล.ท.ปลด เข้ารับการศึกษาในโรงเรียนนายร้อยทหารบก เมื่อปี พ.ศ. 2461 ได้รับยศเป็นนายสิบตรีในกรมยุทธศึกษาทหารบก เมื่อปี พ.ศ. 2465 จนจบชั้นสูงสุดของโรงเรียนนายร้อยทหารบก ในปี พ.ศ. 2466 จึงเข้าประจำกรมทหารปืนใหญ่ที่ 1 รักษาพระองค์ จนได้เลื่อนยศและดำรงตำแหน่งสำคัญ อาทิ เจ้ากรมป้องกันต่อสู้อากาศยาน ผู้บังคับการมณฑลทหารบกที่ 1 ตำแหน่งสุดท้ายคือ ประจำกรมเสนาธิการทหาร อัตราพลตรี
ในปี พ.ศ. 2477 ได้รับแต่งตั้งเป็นสมาชิกสภาผู้แทนราษฎร ประเภทที่ 2 ในสภาผู้แทนราษฎรไทย ชุดที่ 1 และเป็นราชองครักษ์เวร ในปี พ.ศ. 2480 และได้รับแต่งตั้งเป็นสมาชิกสภาผู้แทนราษฎร ประเภทที่ 2 อีกสมัย ในปี พ.ศ. 2483 ในสภาผู้แทนราษฎรไทย ชุดที่ 3 และเป็นสมาชิกในพฤฒสภา พ.ศ. 2489
ในปี พ.ศ. 2492 ได้รับแต่งตั้งเป็นรัฐมนตรีที่ไม่ประจำกระทรวง และในปีต่อมาได้รับแต่งตั้งเป็นรัฐมนตรีช่วยว่าการกระทรวงกลาโหม และในปี พ.ศ. 2492 พล.ท.ปลด ได้รับเลือกตั้งเป็นสมาชิกสภาผู้แทนราษฎรจังหวัดพระนคร ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2492 และเป็นสมาชิกสภาผู้แทนราษฎรประเภทที่ 2 ในปี พ.ศ. 2494 รวมทั้งได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495 จนกระทั่งถึงแก่อนิจกรรมในตำแหน่งดังกล่าว
พล.ท.ปลด เคยปฏิบัติราชการในการสงครามถึง 2 ครั้ง คือ สงครามอินโดจีน พ.ศ. 2483 และสงครามมหาเอเชียบูรพา พ.ศ. 2488
เครื่องราชอิสริยาภรณ์

พ.ศ. 2492 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2485 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2484 –  เหรียญชัยสมรภูมิ สงครามอินโดจีน (ช.ส.)
พ.ศ. 2477 –  เหรียญพิทักษ์รัฐธรรมนูญ (พ.ร.ธ.)
พ.ศ. 2486 –  เหรียญช่วยราชการเขตภายใน การรบสงครามมหาเอเชียบูรพา (ช.ร.)
พ.ศ. 2482 –  เหรียญจักรมาลา (ร.จ.ม.)
เทวัญ ทรัพย์แสนยากร

| เทวัญ ทรัพย์แสนยากร |
| --- | --- |

ข้อมูลพื้นฐาน
ชื่อเกิด: เมธวัชร์ ทรัพย์แสนยากร
รู้จักในชื่อ: ต๋อง
เกิด: 11 พฤษภาคม พ.ศ. 2491 (76 ปี)
ที่เกิด: จังหวัดนครราชสีมา
แนวเพลง: แจ๊ส
อาชีพ: นักดนตรี, นักจัดรายการวิทยุ
เครื่องดนตรี: แซกโซโฟน ไวโอลิน ขลุ่ย
ช่วงปี: 2520 - ปัจจุบัน
อดีตสมาชิก: โอเรียลเต็ล ฟังก์ อินฟินิตี้
เทวัญ ทรัพย์แสนยากร หรือ ต๋อง นักแซกโซโฟนแจ๊สชาวไทย มีชื่อเสียงในฐานะนักดนตรีที่นำทำนองเพลงไทยเดิม หรือเพลงลูกทุ่ง มาบรรเลงในแบบแจ๊ส และผสมผสานกับเครื่องดนตรีไทย
ประวัติ

เทวัญเกิดที่อำเภอคง จังหวัดนครราชสีมา หัดเล่นดนตรีจากการเล่นในวงดุริยางค์ขณะเรียนชั้นมัธยมที่โรงเรียนราชสีมาวิทยาลัย โดยมีไวโอลินเป็นเครื่องดนตรีชิ้นแรกที่ได้ฝึกฝน และศึกษาทฤษฎีดนตรีเพิ่มเติมที่โรงเรียนดนตรีสยามกลการ  และได้เข้าวง Oriental Funk ที่มี เรวัติ พุทธินันทน์ เป็นแกนนำ และยังเป็นหนึ่งในสมาชิกผู้ก่อตั้งวง อินฟินิตี้ ร่วมกับศรายุทธ สุปัญโญ ก่อนจะออกจากวงหลังจากอัลบั้ม วันและคืน และมีผลงานอัลบั้มเดี่ยวชุดแรกในปี 2535 คือ Novel Jazz และมีผลงานอื่นๆอีก เช่น อ้อน, เทวัญ โนเวล แจ๊ส 3, สองขั้วจั่วแจ๊ส, More Than Words ที่นำเพลงสุนทราภรณ์มาทำใหม่ในสไตล์แจ๊ส, Cool Ears ฟังสบาย ที่นำเพลงที่ประพันธ์โดยครูเพลงลูกกรุง มาทำใหม่เป็นสไตล์แจ๊สเช่นกัน (ภายหลังนำมารวมใหม่เป็นชุด Siam Gallery)
เทวัญ ทรัพย์แสนยากร ยังได้ก่อตั้งวงแจ๊สร่วมสมัย ในชื่อว่า "วงกังสดาล" (ปี 2534) ซึ่งใช้เครื่องดนตรีไทยปี่ ขลุ่ย ซอด้วง ซออู้ จะเข้ ระนาดเอก ระนาดทุ้ม ฆ้องวงใหญ่ ตะโพน เครื่องเปอร์คัทชัน บรรเลงร่วมกับโซปราโน อัลโตแซ็กโซโฟนโดยเป็นผู้สร้างสรรค์บทเพลงใหม่ และนำเพลงไทยของเดิมมาเรียบเรียงนำเสนอมุมมองใหม่ ในรูปแบบแจ๊ส อาทิ แหยม แว่วกังสดาล ชมสวน  ครวญหา  หนุ่งหนิง  ลาวเจริญศรี ซึ่งแต่ละเพลงมีท่วงทีลีลาแตกต่างกันไปไม่ซ้ำกัน  ทั้งรูปแบบเพลง  สไตล์  ทั้งการใช้เทคนิคการเดี่ยวใหม่ ๆ  การด้นImprovize และการประสานเสียงซึ่งไม่ต้องแก้ไขระบบเสียงของเครื่องดนตรีไทยแต่อย่างใด  นับเป็นความอัจฉริยะและได้รับการชื่นชมตอบรับจากหลายหน่วยงาน เนื่องจากแนวเพลงโดดเด่นแปลกใหม่ในขณะนั้นสามารถรวบรวมนักดนตรีไทยที่มากฝีมือให้มารวมกันบรรเลง  คิดค้นวิธีการบรรเลงเครื่องมือตนเองอย่างอิสระ อาทิ จำเนียร ศรีไทยพันธุ์ ( ขลุ่ย, ปี่)ณรงค์ฤทธิ์ โตสง่า (ระนาดทุ้ม) ชัยยุทธ์ โตสง่า (ระนาดเอก) วรยศ  ศุขสายชล (ซอด้วง-ซออู้), สุธารณ์  บัวทั่ง (จะเข้) เล็ก ปานพุ่ม(กลอง-เปอรคัทชัน) ฯลฯ โดยมีเจ้าภาพสนใจร่วมแคมเปญนำแสดงหลายมุมทั่วโลก อาทิ อังกฤษ อเมริกา  ญี่ปุ่น ไต้หวัน ฮ่องกง สิงคโปร์ ฯลฯ ซึ่งภายหลังนักดนตรีแยกตัวออกไปตามภาระหน้าที่ของตน ต่างไปก่อตั้งวงดนตรีร่วมสมัยในภายหลังอีกด้วย เช่น บอยไทย เป็นต้น
เคยเปิดร้านอาหารดนตรีแจ๊สที่ชื่อ "เทวัญ แจ๊สเตอรองค์" อยู่แถวเมืองทองธานี พักหนึ่ง แต่ก็ปิดตัวลงไป
เทวัญได้รับการยอมรับให้เป็นมือแซ็กโซโฟนอันดับ 1 ของประเทศไทย  ปัจจุบันได้เปลี่ยนชื่อตัว จาก "เทวัญ" เป็น "เมธวัชร์"
ปัจจุบันเทวัญ ทรัพย์แสนยากร มีบริษัทเพลงเป็นของตนเอง ชื่อ เทวัญ เร็คคอร์ด และจัดรายการวิทยุอยู่ที่ Modern Radio 96.5 FM ชื่อรายการ Music @Night วันพุธ เที่ยงคืนครึ่ง ถึงตีหนึ่งครึ่ง (แต่หลังจากเดือนตุลาเป็นต้นไป รายการนี้ก็ถูกถอดออกจากผัง) กับรายการวิทยุที่ม.สุโขทัยธรรมาธิราซ ชื่อ เพลงร่วมสมัยกับดนตรืไทยแบบเทวัญ วันจันทร์ บ่ายสองถึงบ่ายสาม และมีผลงานใหม่ออกมาอีก
ผลงานเดี่ยว

Novel Jazz (พ.ศ. 2535)
อ้อน (พ.ศ. 2536)
เทวัญ โนเวล แจ๊ส 3 (พ.ศ. 2543)
เทวัญ และ ลินเดอแมนน์ สองขั้วจั่วแจ๊ส (พ.ศ. 2544)
It's Possible (พ.ศ. 2552)
Unseen Melodies (มีกำหนดวางแผงในปีหน้า)
ผลงานที่นำเพลงเก่ามาทำใหม่ทั้งหมด

Cool Ears ฟังสบาย 1-5 (พ.ศ. 2545)
More Than Words 1-5 (พ.ศ. 2548-2549)
ก้าวใหม่ (พ.ศ. 2552) (ใช้ชื่อว่าต๋อง อาละดิน)
ผลงานการแต่งเพลง

ธงไชย แมคอินไตย์
อย่าไปหาเลยเธอ
นันทิดา แก้วบัวสาย
ฉันยังปอดๆ
ปล่อยฉันไป
แหวน ฐิติมา
จดหมายร้าง
แข่งได้แข่งไป
กลัวไม่จริง
ผลงานที่ถูกนำมารีแพ็กเกจใหม่

Siam Gallery 1-3 (พ.ศ. 2550) เป็นการคัดเพลงจากอัลบั้ม Cool Ears ฟังสบาย มารวมฮิตใหม่
สมานไทย (พ.ศ. 2552) เป็นการนำอัลบั้ม เทวัญ โนเวล แจ๊ส 3 มารีมิกซ์เสียงใหม่ และเพิ่มเพลงใหม่อีกสามเพลง
Two Worlds Jazz Jam (พ.ศ. 2552) เป็นการนำอัลบั้มสองขั้วจั่วแจ๊ส มารีมิกซ์เสียงใหม่
ผลงานการแสดง > ละครโทรทัศน์

เมฆินทร์พิฆาต (พ.ศ. 2529) ช่อง 3 รับบท ยักษ์ต่อง (รับเชิญ)
ภูผาแพรไหม (พ.ศ. 2555) ช่อง 3 รับบท นักดนตรีแซกโซโฟนในงานสีสัน...ลายน้ำของเจ้าแสงมณี (รับเชิญ)
ผลงานการแสดง > ภาพยนตร์

7days เรารักกัน จันทร์-อาทิตย์ (พ.ศ. 2561) รับบท ลุงเมฆ